शनिवार को बली प्रेक्षागृह में नेशनल काउंसिल ऑफ वूमेंस इन इंडिया और उप्र बाल कल्याण परिषद की ओर से आयोजित सेमिनार के समापन सत्र में बतौर मुख्य अतिथि मौजूद मुख्यमंत्री ने महिलाओं को उनका हक देने का पुरजोर समर्थन किया। उन्होंने कहा कि इसकी शुरुआत हमें अपने घर से करनी होगी क्योंकि बेटे-बेटी में भेदभाव घर से ही शुरू होता है। इससे पूर्व उन्होंने प्रख्यात समाजसेविका रानी लीला रामकुमार भार्गव, रिटा. आईआरएस परवीन तल्हा और वीरता पुरस्कार से नवाजी गई बालिका वंदना को सम्मानित भी किया।